Waray News: Duterte nanawagan san kooperasyon san mga mayors sa pag atubang san mga dagko nga mga ayat
- March 16, 2017
-
MANILA, March 16 – Si Presidente Rodrigo Duterte san Martes nga adlaw, Marso 14, naghangyo san bulig san mga namumuno san local nga pangobyernohan nga batunon an mga importante nga problema nga gin-aatubang san kanya panggobyernohan.
Sa iya pagbagaw sa atubangan san mga municipal mayors durante san 1st General Assembly san League of Municipalities of the Philippines (LMP) nga ginhimo sa Manila Hotel, ginpahamtang san Presidente an mga ayat nga gin aatubang san kanya administrasyon sugad san illegal nga druga, kriminalidad, corruption ngan Islamic extremism.
Naghangyo an Presidente tungod kay an Pilipino an nakataya sini. Sugad niya, abrido siya permi ngan an kanya liderato diri nagkikita sin Political color, bisan sin-o, bisan nano siya nga partido, puede makaaro bulig sa iya.
Sugad man, an Presidente nagpahimatngon san mga mayors nga gamiton an puersa san polis san pagbaton san mga problema sa ira mga lugar.
Para mapabilin an seguridad san kada bungto, an Presidente nasugad nga an local nga pangobyernohan kinahanglan mamuhunan ngan personal nga bantayan an operasyon kontra san illegal nga druga ngan kriminalidad.
Pareho sa Davao, gin aaghat liwat san Presidente an mga local executives nga mag instalar sin CCTV cameras sa kanra tagsa nga lugar para mapakusog an seguridad ngan pag ato kuntra kremin.
Dida naman san pag ato san korapsyon, sugad niya, karuyag niya waraon an praktis nga an lowest bidder mao an makakuha san kontrata san gobyerno, mas karuyag niya an maupay nga kalidad kontra san hamubo nga presyo o kantidad.
Ngan dida naman san inisyatibo pankamurayaw, sugad niya, an gobyerno nakig esturya san komunista pinaagi sin back channelling para matikangan otro an pag eristurya, dugang niya, yaun siya mga kondisyones nga kinahanglan makab-ot.
Kinahanglan yaun pagtuok san putukan, kon diin ini igsusurat nga yaun klaro nga panurundon nga magpapakita kon nano an hihimuon in kaso mapakyas an pag-eristurya.
Ada liwat an problema sa Mindanao nga mao an separatism, kon diin sugad san Presidente, sayo nga porma sin Moro nationalism. Pero myentras an estraktura san gobyerno diri matuhay, an kamurayaw san Mindanao in diri makakab-ot.
Natuod siya sa kanya kasingkasing, nga kon diri matuhay an estraktura yana sa nasud, ngan kon diri matagan hustisya an mga Moro, sa iya pag-abat, wara gud kamurayaw nga matatagamtam otro, sugad san Presidente. (PND-Translated by A. Diaz/PIA-Northern Samar)
Other News
- May 28, 2017
- May 27, 2017
- May 27, 2017
- May 27, 2017
war_Latn eng_Latn unk war_Latn war_Latn war_Latn war_Latn war_Latn war_Latn war_Latn war_Latn war_Latn war_Latn war_Latn eng_Latn tgl_Latn tgl_Latn tgl_Latn tgl_Latn